På slutten av 1980-tallet vokste visjonen om barnehjem i Antsirabe frem. De første barna kom til barnehjemmet i mars 1988 i regi av NMS' utsendte misjonærer. Barnehjemsbarna var foreldreløse barn og andre fattige barn som ikke hadde familie å bo hos. Per 2002 bodde det 25 barn på barnehjemmet. Per 10. mars 2008 var det 18 barn på barnehjemmet, med et aldersmessig spenn fra 4 år og opp til 18 år. Barna fikk hver sin konto for å ha startkapital når de var fylt 19 år og i henhold til barnehjemmets statutter skulle flytte ut av institusjonen.